उप-सहारा अफ़्रीकी संगीत परंपराएँ

उप-सहारा अफ्रीकी संगीत परंपराएँ केवल मनोरंजन तक सीमित नहीं है, बल्कि यह समुदाय की आवश्यकताओं को पूरा करता है और दैनिक जीवन को संचालित करने में सहायक होता है। पारंपरिक अफ्रीकी संगीत धार्मिक समारोहों जैसे जन्म, नामकरण, विवाह और अंतिम संस्कार के लिए उपयुक्त ध्वनियाँ के साथ नृत्य किये जाता है। विभिन्न वाद्य यंत्र की ध्वनियों का उपयोग न केवल पारंपरिक नृत्य के रूप में बल्कि सांस्कृतिक अभिव्यक्ति के रूप में भी किया जाता है।अफ्रीकी संगीत सगीत एनसाइक्लोपीडिया ब्रिटानिका. 2009. आनलाइन एनसाइक्लोपीडिया ब्रिटानिका दिसम्बर 2016
उप-सहारा अफ़्रीकी नृत्य व संगीत अफ़्रीकी समुदाय के सामाजिक और सांस्कृतिक जीवन का एक अभिन्न अंग हैं। ये नृत्य बड़े पैमाने पर सहभागी होते हैं, जहाँ नर्तकियों और दर्शकों के बीच पारंपरिक रूप से कोई बाधा नहीं होती। धार्मिक नृत्यों को छोड़कर, अधिकांश नृत्यों में दर्शक भी भाग लेते हैं। यहां तक कि अनुष्ठानिक नृत्यों में भी एक ऐसा समय आता है जब दर्शकगण इन नृत्यों में शामिल हो जाते हैं। नृत्य के माध्यम से लोग काम करने, परिपक्व होने, समुदाय के सदस्यों की प्रशंसा 
और आलोचना करने, त्योहारों और अंत्येष्टि मनाने, प्रतिस्पर्धा करने, इतिहास, कहावतों और कविताओं का पाठ करने, और आध्यात्मिक अनुभवों को व्यक्त करने में सक्षम होते हैं।अफ्रिकी नृत्य. करियामु वेल्श, 2004, चेल्सी हाउस सम्पादक, पृष्ठ 35.  ये नृत्य सामाजिक प्रतिमानों और मूल्यों को विकसित करने में भी महत्वपूर्ण भूमिका निभाते हैं। कई नृत्य केवल पुरुषों या महिलाओं द्वारा किए जाते हैं, जिससे बच्चों में लिंग भूमिकाओं को मजबूती मिलती है। साथ ही, ये नृत्य रिश्तेदारी, उम्र और स्थिति जैसी सामुदायिक संरचनाओं को भी मजबूत करते हैं। लय और संगीत के माध्यम से सामुहिक चेतना बनती है, जो सभी को जीवन की  लय में शामिल होने के लिए प्रेरित करती है।बढ़ते उम्र की प्रक्रिया में उपचार और स्वास्थ्य के लिए एक उपकरण के रूप में लय 
सन्दर्भ
श्रेणी: कला
श्रेणी : अफ़्रीका